Diari Oficial de la Generalitat Valenciana


Sumari del DOGV 7159, del 25-11-2013 (2013/11260)

Notificació de la sentència dictada en el juí verbal número 883/2012.
---------------------------------------------------------------------

### Dades del document

Número de DOGV
:   7159

Data del DOGV
:   25-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11483


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el juí verbal número 883/2012. [2013/11283]  
Juí verbal 883/2012  
Demandant: EMIVASA.  
Procuradora: M. Gloria Benlloch Soriano.  
Demandada: Aurina González Valle.  
Edurne Zubia Zubimendi, secretària judicial del Jutjat de Primera Instància número 18 de València, fa saber que en el juí referit al marge s'ha dictat la resolució amb el text literal següent:  
«Sentència número 198/2012  
València, 17 d'octubre de 2012  
M. Cecilia Torregrosa Quesada, magistrada jutgessa del Jutjat de Primera Instància número 18 de València, ha vist estes actuacions de juí verbal número 883/2012, seguides davant d'este Jutjat a instàncies d'Empresa Mixta Valenciana de Aguas, SA, representada per la procuradora Gloria Benlloch Soriano i assistida del lletrat Miguel Ángel Rosell Blasco, contra Aurina González Valle, en situació processal de rebelia, sobre resolució de contracte i en reclamació de 617,57 euros, i a partir dels següents: [?]  
  
Dispositiva  
Estime la demanda formulada per Empresa Mixta Valenciana de Aguas, representada per la procuradora Gloria Benlloch Soriano, contra hereus d'Aurina González Valle, en situació processal de rebelia:  
  
1. Declare resolt el contracte de subministrament d'aigua i instalació i reparació del comptador relatiu a l'immoble vivenda situat a València, carrer d'Escolano, número 11, 1r, baix, dreta, i condemne este demandat a abonar a l'actora la quantitat de 617,57 euros en concepte de subministrament d'aigua efectuat i no satisfet, a pagar els interessos convinguts o, a falta de conveni, els legals de la suma citada des de la imposició judicial, i a pagar les factures que es meriten des de la interposició de la demanda fins a l'efectivitat de la sentència, amb els interessos legals corresponents.  
2. Condemne la demandada, Aurina González Valle, a estar i a passar per la resolució esmentada autoritzant l'entrada al seu domicili. Ordene que s'adopten totes les mesures necessàries per al cessament efectiu del subministrament d'aigua, i autoritze la demandant a entrar en l'immoble citat on està instalat el comptador per a poder interceptar l'aigua.  
Tot això amb imposició de les costes processals a la part demandada.  
Notifiqueu esta resolució a les parts, amb l'expressió que en contra poden interposar un recurs d'apelació davant d'este Jutjat en els vint dies següents a la notificació, per a l'Audiència Provincial de València.  
  
De conformitat amb la disposició addicional quinzena de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apelació serà requisit imprescindible haver consignat en l'entitat Banesto, i en el compte de depòsits i consignacions d'este Jutjat i procediment, la suma de 50 euros amb el concepte ?recurs 02 civil-apelació?.  
  
Esta és la meua sentència, jutjant en esta instància, que pronuncie, mane i firme.  
Publicació. La sentència ha sigut donada, llegida i publicada pel magistrat jutge que la subscriu, que el dia de la data celebrava audiència pública amb la meua assistència. En done fe.»  
Com que no se sap el domicili actual o la residència de la part demandada, Aurina González Valle, ha acordat fixar este edicte en el tauler d'anuncis d'este Jutjat a fi que li valga de notificació a la demandada.  
  
València, 13 de maig de 2013.- La secretària judicial: Edurne Zubia Zubimendi.